Почистете спалнята си за 15 минути - идеи за апартаментиПрочети Повече\nОсновен идеи за апартаменти Почистете спалнята си за 15 минути\nПочистете спалнята си за 15 минути\nВашата спалня трябва да бъде вашето светилище, място, където легнете в края на деня и оставете притесненията си да се разминат. Вместо това спалнята ви бързо се превръща в място за съхранение, където не смеете да пуснете никого. Научете бързо почистване на вашата стая, което ще ви позволи да намерите леглото и пода. Ето как.\nВземете вашите консумативи\nМалко от нас разполагат с консумативи за почистване на спалнята, която действително се съхранява в нашата спалня. Събирането на всички доставки заедно преди започване на работата ще ви попречи да се разсейвате и да не успеете да завършите работата. Какво ще ви трябва:\nКош, чанта или кутия за поставяне на елементарни предмети\nПрахосмукачка или метла.\nСъберете цялото мръсно облекло и го сложете в чук\nТъй като бързате, не се притеснявайте да развиете чорапи и да издърпате ризи отдясно. Тези задачи са по-лесни за изпълнение, докато сортирате прането. Просто вземете всички мръсни дрехи и ги поставете в препятствието.\nСъберете всички чисти дрехи и ги прегънете или повторно окачете\nАко около вас има значително количество чисто облекло, което чака да бъде сгънато и обесено, пропуснете тази стъпка и поставете чистото облекло получетно на леглото си, след като го направите. Можете да държите леглото си за заложник и да си напомняте да отделите няколко минути, за да оставите дрехите преди лягане.\nВземете целия боклук и го сложете в кошчето\nТова не е моментът да определите дали сте готови да изхвърляте стари копия от списания или този чифт обувки, които трябва да ремонтирате за две години. Изхвърляме очевиден боклук, а не сортираме по кутии и килери. Запазете основния боклук, когато имате повече време.\nДа, знаем, че има основен дебат дали да се направи леглото или не. Просто ще се върнете в него след няколко часа. Но ако използвахме този аргумент за други области на дома си, никога нямаше да имаме чисти подове, съдове или пране. Защо да миете нещо, когато просто ще свикнете отново ">\nВземете всички пропуснати вещи на пода, леглото, бюрото и т.н.\nПоставете ги в кошница, кутия или торба. Това са вещи, които принадлежат в друга стая в къщата. Не се опитвайте да ги връщате едно по едно. Просто ги поставете за сега на едно място и продължете напред.\nАко отдавна сте почистили тук, може да имате големи натрупвания от вашите неща, които принадлежат в стаята ви, но не са на мястото, където е нужно. Направете кратко проучване на тези „неща“. Ако след минута или по-малко можете да го приберете, направете го. Ако не го поставите в контейнер, така че да можете да преминете през него и да го организирате по-късно.\nПочистете и почистете с моп или вакуум\nНе местете мебели, за да почиствате или вакуумирате. Просто направете бърз пробег. Ако имате няколко минути оставане, вземете кошничките с "неща" и поставете предметите в тях в техните подходящи места.\nНе позволявайте да оставяте разните кошници без надзор твърде дълго. Съдържанието ще се натрупва, ще се разлее и ще доведе до повече каша. Ако сега нямате време да ги подредите, отделете още петнадесет минути някъде през следващия ден, за да го направите. Уверете се, че сте запомнили чистите дрехи. Ако имаше прекалено много неща за сгъване и прибиране, дали спретнато чакат на направеното ви легло?\nПоставете своите доставки\nПозволете си да помислите колко по-хубава е тази кратко почистена стая. Ако поддържате този режим редовно в стаята си, винаги ще можете да намерите леглото си. И не е ли това, което всички искаме.\nПредишна СтатияГребен в анатомията и оперението на птиците\nСледваща СтатияГрадинарство със зеленчукови контейнери за начинаещи\nВашата спалня трябва да бъде вашето светилище, място, където легнете в края на деня и оставете притесненията си да се разминат. Вместо това спалнята ви бързо се превръща в място за съхранение, където не смеете да пуснете никого. Научете бързо почистване на вашата стая, което ще ви позволи да намерите леглото и пода. Ето как. Вземете вашите консумативи Малко от нас разполагат с консумативи за почистване на спал © Copyright 2019


Из делниците на един луд: 2/1/10 - 3/1/10\nНовата турска сапунка\n„24 часа” съобщава, че екип на европейската служба по измамите ОЛАФ, воден от шефа на дирекция “Разследвания и операции” Тиери Кретен, е на посещение у нас, за да разследва съмнения за конфликт на интереси при разпределяне на пари по някои от оперативните програми.\nИ в дописката си Часовете на всяко изречение пишат: Г-н Кретен това, г-н Кретен онова… По принцип в една дописка трябва да се използват синоними – гостът, шефът от ОЛАФ, но те явно не могат да се нарадват на сгодното име. А той съвсем не изглежда като кретен. В смисъл, че не прилича на ван Ромпой. Сетих се за него, щото вчера, като отиде за сефте в ЕП, английският евродепутат Найджъл Фарейдж, от Партията на независимостта, нещо като нашия Сидеров, го направи на мат и маскара (пазарджишки израз, който кореспондира с бъзе и коприва.) Вика му: „Никак не искам да бъда груб, но вие наистина имате харизмата на мокър парцал и вида на посредствен банков чиновник. Кой сте вие? Никога не съм чувал за вас. Никой в Европа не е чувал за вас. Кой сте вие?”\n„Харизмата на мокър парцал”! Ако Сидеров умееше да конструира такива метафори, щеше да ми е много по-симпатичен…\nНо да се върнем на г-н Кретен. Най-голям смях падна по БНТ. Викторчо Николаев през цялото време му викаше „г-н Кретин”, даже го и изписаха: „Тиери Кретин, Директор…”\nТаш… Пардон, майтап.\nФранцузите имат доста имена, които на български звучат малко… странно. Сега се сещам за една актриса, Клотилд Куро, която се ожени за Емануеле Савойски и стана принцеса. Принцеса Куро Савойски. Царя ин ги е братчед…\nМоже би предвид на общия ни дом, трябва да се направи един европейски именник и да се изключат имената, които звучат тъпо на някой от европейските езици. Когато дойде световноизвестният тенор Хосе Кура падна голям майтап. Нашите простаци всичките му говореха на малко име. Отвътре не им давало да му рекат “Сеньор Кура”. Ако, че на испански не е същото. Та ще пиша на семейство Паси. Те са по уеднаквяването. Как се пребориха за зарядните устройства на джесеметата!\nПроблемът е сериозен, ако че си мислите, че се бъзикам. Дженерал мотърс беше пуснал една кола на мексиканския пазар, която на техния език означаваше нещо като задник. И се чудеха защо не върви на пазара. Щото никой не ще да се вози на задник…\nЧестно ще си призная, че втория сезон на новата турска сапунка "Смърт в сарая" не го разбирам. Както правилно написа Оги Стефанов във Фрогнюз, Бойко отиде в Габрово да открива водно съоръжение и ни в клин ни в ръкав изтропа, че разследването на самоубийството на Ахмед Емин било проведено мърляво. Някакси нелогично се получи. Оги вика: „Една от възможните тези е опит за сближаване между ГЕРБ и ДПС. Казва се търсене на съюзник в трудна ситуация. Подобна версия бързо се набива на очи и направо плаче за коментар. Достатъчно е да споменем неслучващото се разследване на лидери от ДПС за облагодетелстване, създаване на обръчи, корупция и пр., каквото обещание имаше от страна на Борисов и ГЕРБ преди изборите.”\nИ ние така смятаме и отколе пишем, че Бойко и агата се разбраха. И тая история сега се вади от взаимен интерес.\nМежду другото да не ставам мнителен, но се сещам, че ексминистър Валери Цветанов, който е от малкото кадри на ДПС, на които Бойко посегна, беше последният човек, видял жив Емин. Само го напомням, щото депесарите викат, че Емин щял да убива Доган. И намекват, че е бил свързан със службите и по-специално с ДАНС. Е, за Валери Цветанов нема какво да се намеква. Той си е бил агент с псевдоним Сендов. Към тази работа може да добавите и това, че Павлин Димитров сега е зам.-министър на МВР…\nКато стана дума за агите. Оня ден некой ме подтикваше в коментарите към блога да съм се изкажел за турските сериали. Да се изкажа, ама то какво да кажа? Vox popoli… Един медиен критик от “Ню Йорк Таймс”, Клайв Барнс, го беше казал още когато телевизията далеч не беше това, което е днес: “Телевизията е първата наистина демократична култура – първата култура, достъпна за всекиго, и изцяло ръководена от желанията на хората. Най-ужасяващото нещо са самите желания на хората.”\nИ аз да коментирам желанията на хората?! Дето казваше класикът, един желае попа, друг желае попадията…\nАло, пенсиите, щях да ви забравя, бе, злото да ви забрави. Ей, яжте шпек. От лабораторията на РИОКОЗ в София викат, че вашият шпек („Народен”) съдържал 0.1% генномодифицирани същества, при допустима норма 0.9%.\nС какво да го ядете ли? Не ме занимавайте с глупости!\nПубликувано от dr.tonyfilipov@abv.bg в 21:06 21 коментара\nЧрез ППЧК към светло бъдеще!\nБившият здравен министър Гайдарски се изказал с такъв здрав разум, какъвто изобщо не подозирах, че притежава: „Защо в кръчмата да не се пуши? Ако това е справедливо, справедливо е тогава и да не се и пие. Защото знаете, че като почне да се пие в една кръчма, може всеки да се напие и тогава той става по-опасен от пушача и по-вреден и за себе си най-вече, и за околните.”\nНаистина, защо не забранят алкохола?! Да сте видели некой пушач да се качва на тротоара и да гази мирните граждани?! Или да изпуши една цигара и да вади пищова и да пуца на месо?! Не, нали?\nДа не помислите, че съм против алкохола? В никакъв случай! Само казвам, че той не е за всеки. И още казвам, че не е правилно с един порок да се борим, друг да толерираме. Казано е: отдавайте се на всичките си пороци едновременно, за да не станете жертва на един от тях.\nИначе и за вредата от алкохола има много митове. По-лани финландски учени стигнаха до извода, че пиенето не съкращава живота, а точно наобратно – удължава го. Което веднага пък повдига въпроса що ние българите не живеем повече от трезвите народи. Ами, много просто. Щото има и други фактори. Алкохолът ни удължава живота, но пък тока, парното, Царя, Станишев, Бойко… ни го съкращават. И понеже съкратителните фактори са много повече, та за това не може да се забележи положителният ефект от масовото пиянство.\nГледах наскоро една статистика. В нея се твърди, че българинът пиел по 60 литра ракия годишно. Това средно. Ама като извадим децата, малка част от жените, тънката прослойка въздържатели, малко пенсии с лекарска възбрана и ще излезе, че пием по между 3 и 5 ракии дневно. От което излиза, че трябва да живеем поне до 120-130 г. А в Пазарджик направо трябва да живеят по два века. За Ветрендол и Варвара да не говорим... Там ако не се напиваш поне веднъж дневно направо те вадят от избирателните списъци. Щото те смятат за умрял.\nХубаво щеше да е да живеем поне до 100 г. Защото днес в „Монитор” чета: „Щастието идва на 74 г.” Германски и американски учени установили, че на тази възраст хората се чувствали най-доволни от живота. Защото от една страна имали по-малко задължения и тревоги за пари. А, от друга, повече време за себе си. Даже всичкото време. Като извадим и ангажиментите към смешните движения и излиза, че човек живее само за свой кеф.\nПенсиите, следите ли ми мисълта? Излиза, че не всичко е загубено!\nНо има една малка подробност. Българинът живее средно до 69 г. Та си мисля, че дори и да доде щастието, нас като ни нема… Получава се малко порочен кръг: там където е българинът, щастието още го нема, там където е щастието, българинът вече го нема. И така си се разминаваме…\nИ изобщо днешният българин вече се е примирил, че държи щастието си в свои ръце само докато моча. Но всичко това може да се промени! И знаете ли кой ще го промени? Политическа партия „Четвърти километър”. Но трябва да се съберем читави и решени на всичко хора. Затова по-долу съм ви пуснал един тест, по който можете да прецените дали сте пригодни за тая партия. Читателите с повече стаж помнят, че лани го пусках това като анкета. Но опитът показва, че и много неподходящи хора се натискат да станат членове. Затова вижте съвестно теста, пребройте си точките и ако не ви излизат, просто няма смисъл да си губим взаимно времето.\nКойто е попълвал анкетата, може да си икономиса теста!\n(При условие, че лидерът е от село, не е нужно и членовете да са селяни! Още повече, че ще трябва да вземаме властта от гражданите!)\n(БКП, ДКМС, БСП, СДС, ГОР, ДАР, НДСВ, ДПС, "Атака", ГЕРБ, Ред и законност, ЛИДЕР, НАПРЕД, Друга, посочете коя ....)\n(За всяка партия, в която сте членували, се полага по 2 точки.)\nПо жени ходите ли?\n(Третият и всички останали полове – при Станишев!)\n- от 11 до 32 кариеса 3 т.\n- не чувам – 1 т.\n(Естествено, че отговорилите без да се замислят, получават повече точки.)\nАко сте събрали повече от 100 точки на теста, вие сте изключително подходящ/а за ППЧК. Ако точките ви са от 80 до 100, пак можете да станете член, но ще трябва да работите още върху себе си. Ако имате от 50 до 80 т. ППЧК може да ви предложи само кандидат-членство, където под ръководството на партиен инструктор от вас ще се изкове една нова личност. Ако имате по-малко от 50 т., запишете се в БСП или ГЕРБ. Не ви е мястото при нас.\nПубликувано от dr.tonyfilipov@abv.bg в 20:01 20 коментара\nПубликувано от dr.tonyfilipov@abv.bg в 20:14 10 коментара\nПубликувано от dr.tonyfilipov@abv.bg в 19:52 10 коментара\nХороскоп на Бойко за следващата седмица\nНовият седмичен период ще е доста напрегнат в психически план за Близнаците. Причината за това и при вас е подобна на тази у Овните - упорит стремеж към откриване на хитроумни способи и начини за постигане на целите, опити за прикриване на истината и манипулиране. Голяма е вероятността да се измъкнете от необходимостта да осветлявате чрез истината дадени ситуации, но това едва ли ще ви освободи от напрежението. Част от представителите на знака клонят към лентяйство, опитвайки се неправомерно да постигнат намеренията си. До реализация на целите достигат активните, но едва ли ще е според предварителните им проекти. Днес и през уикенда ще се радвате на сполука. Понеделник и вторник са благоприятни за парични печалби. Сряда ще е напрегната, а четвъртък е добър за материални ангажименти.\nЕмил Лещански, в. "Стандарт"\nПубликувано от dr.tonyfilipov@abv.bg в 08:31 2 коментара\nЕтикети: Звездите за властта\nБор до Бор става гора\nОт Българската асоциацията по семейно планиране и сексуално здраве (БАСП) направили „Любовни карти” за децата. На всяка карта от тестето е изписан въпрос. Например на седмица купа било написано: "Що е мастурбация?" Отговарящите трябва да избират между "кръводаряване", "маслена торта" и "самозадоволяване”.\nИ така децата, играеки, ще се ограмотят сексуално. Правилно, те трябва още от малки да научават за презервативите и къде се слагат, а не да растат с погрешната представа, че се слагат на човката на щъркела, каквито погрешни схващания се ширят в българските детски градини...\nДиректорката на БАСП д-р Радосвета Стаменкова съобщава, че засега у нас едва в 157 училища се провеждали часове по сексуална култура, докато в скандинавските страни и Англия това отдавна се правело и абортите в ранна възраст рязко са спаднали.\nТака е, само че там знаете ли какво правят? По-добре беше да не знаете, ама съм принуден да ви кажа. От 2005 г. във Великобритания провеждат програма на обучение на децата в алтернативен секс, тоест със свирки (фелацио и кунилингос, казано по народному). И така ги учат да се предпазват от бременност и СПИН!\nАло, пенсиите, знам, че сте възмутени. Но какво ще кажете, ако ви съобщя, че в сексшоповете хит е надуваема бабичка без зъби, за фелацио на гол венец? Ей, светът се мени, не седи на Априлския пленум!\nМного обичам здравните съвети във вестниците. Разбира се като вестникар знам, че човек, ако им се доверява прекалено, може да си иде от печатна грешка. А също и от неграмотността на репортера. Боже, като знам какви хора сме карали да пишат здравните съвети…\nВ „Стандарт” съветват как сутрин пред огледалото да си правим профилактика на венците в три стъпки:\n1. Издувайте бузите и правете 10-20 дълбоки вдишвания и издишвания през носа.\n2. Изплезете се с цялата дължина на езика си 10 пъти.\n3. Захапете парче картон и го стискайте две три минути…\nКато ида пак при дентиста, ще го питам дали препоръчва издуване на бузи и кои точно… Иначе с плезенето, аз и сега го правя. Особено когато не не мога да постигна единодушие по некоя тема… Само картон не съм опитвал, ако не броим кренвиршите…\n„Стандарт” съобщава с неподозирана симпатия: „Волен с Капка в Милано”. Сидеров подарил на съпругата си романтичен тур за Св. Валентин.\n„Без да шумят излишно двамата заминали за Италия.”\nПравилно, щото последният път Волен като се разшумя излишно и германците му спретнаха дело, което не искат да прекратят, въпреки, че той се извини, макар че не беше извършил нищо лошо…\nПосле колегите накратко ни представят Милано – пълно било със забележителности, а също бил и прекрасно място за шопинг. „Със сигурност обаче семейство Сидерови е наблегнало на историята и романтиката, а не на шопинг манията, твърдят тези, които ги познават по-отблизо.”\nЛъжете! Като дърти индобългари лъжете! Тези, които ги познават по-отблизо, твърдят, че Капка харчи като стара волга!\nЩо забравяте какво сте писали самите вие, например „Капка и Волен като Бони и Клайд”. Точно такива са, но понеже все пак са българи, та са по-точно като Лало и Гергинка…\nНо да ви напомня, щото явно сте забравили: „Двамата много си приличат. Обожават лукса, басейните и баровете. Обичат компанията на успелите и богати хора. В обкръжението на мъже с пари или власт надминават себе си…”\nА по повод романтиката писахте: „Легенди се разказват за умението на Капка да флиртува под носа на любимия, да си отмъщава по женски, да задоволява прищевките си…”\nИ понеже сега са Велики пости, пък тия двамата наляво и надясно се правят на много набожни, фукат се, че карат пълен пост. Във въпросната статия се споменава още, че двамата са си кръстници един на друг. И въпреки това се ожениха. А нашата православна вяра забранява да си таковаш кръщелника. По времето на Борис са рязали носове за такова нещо…\nНабожни! Този набожен, ако некога завърши вишото си за поп, ще е първият дипломиран поп, който се е снимал гол, само по една шумка отпред. Една малка шумка. Та тогава бъдещият дедо поп обясни: „Човек се ражда гол и няма нищо по-естествено от това да се съблечеш...”\nИ понеже съм толерантен човек и признавам на всеки правото да се променя, та ще кажа, че допускам, че сега навярно проповядва, че няма нищо по-естествено от това човек да се облече… в Милано…\nНаскоро попаднах на едно вестниче, което няма да цитирам, където прочетох едни работи за Сидеров… Мани, мани! Няма да го цитирам защото си свалят текстове от блога на д-р Филипов и си ги печатат без разрешение. Обажда ми се веднъж един шушляк от туй вестниче и вика: Можем ли да ви препечатваме? Викам може, ако си плащате… Ама ние, вика, сме безплатен вестник. А, викам, значи работите без заплата? Не, не, но не плащаме хонорари…\nКакто и да е, наглеци колкото искаш… Та за Сидеров. Цитират интервю в списание “Клуб М”, в което Болен надълго и нашироко разказва за жените си. И репортерката го пита дали има мъж в интимния му живот. „Не, няма, макар че са ме ухажвали и мъже… Не изпитвах желание, а и любопитството ми не беше достатъчно голямо.”\nЖалко, малко повече любопитство и… цък-цък, язък…\nПък в списание “Лейди” от 1993 г. Сидеров обяснява какви жени харесва: "За мен жената е преди всичко сексуален обект. Аз харесвам жени тип курва. Колкото е по-тъпа една жена,толкова по си падам по нея".\nАко бях некой простак, щях да кажа… Ама нали не съм… Толкова за романтика.\nА за бъдещия дедо поп… “Божиите заповеди не ме интересуват. Биха ми действали, ако действат на всички. Кой е Бог? Няма такова нещо. Аз съм си бог...”\n„Труд” със зле прикрито злорадство съобщава в заглавие: „Тодор Батков бил агент на ДС, обявиха от комисията.” Усещам как авторът е искал да напише „И Тодор Батков…”, но не е посмял. Както не е посмял да съобщи, че и Тодор Коруев, дългогодишен първи зам. главен на „Дума”, е бил агент. Вероятно защото и неговото партизанско име е било „Бор”, като на техния Бор и те, за да не събуждат заспали чувства, са го претраяли… Което е глупаво. Защото Бор до Бор става гора. А зад гората не вижда бора…\nПубликувано от dr.tonyfilipov@abv.bg в 19:15 13 коментара\nНали няма да ни боли?\nВестниците съобщават, че в Хан Крум една кокошка снесла две в едно. Едно много голямо яйце и вътре още едно нормално. Горката кокошка…\nЗабелязали ли сте, уважаеми читатели, че журналистите много обичат да ни информират за всяко необичайно яйце. Аз така научих, че в Ямбол една снесе 163 гр. яйце, при нормално 60, в с. Бобешино друга снесе червено яйце (беше по времето на Станишев), после в Куба се снесе яйце от 171 гр., с 1 гр. повече от Гинес…\nАло, пенсиите, знам, че са Велики пости, но мисля, че Господ ще си затвори очите за едно яйце. Той за какви по-големи работи си ги затваря. Закуска без яйце не е пълноценна, ей!Древните римляни са закусвали ab ovo usque ad mala, тоест, почват с яйце и свършват с ябълка. И днес някои надвили си на масрафа пенсии, като английските и френските, така закусват. Всъщност, знаете ли каква е разликата между тях и вас? Английската пенсия като стане сутрин, иде до хладилника, отвори вратата, вземе две яйца, свари ги, изяде ги. Френската пенсия иде до хладилника, отвори вратата, вземе две яйца, направи си омлет, изяде го. Българската пенсия иде до хладилника, отвори вратата, почеше си яйцата и я затвори. И изяде едно ниско маслено...\nБаш по Великите пости дедо Йоаникий Сливенски и дедо Неофит Русенски се изпокарали за свещи. Дедо Йоникий обвинил дедо Неофит, че не използва продукцията на синодалната свещоливница и така ощетява касата на църквата. Това, братя и сестри, оказва се, едно от най-големите престъпления според чл. 241 ал. 3 от устава на църквата, който предвижда отнемане на сана, ако некой дедо поп не купува „само легитимни свещи”.\nИ ние чакаме църквата да ни напътства. Вече не чакаме, де…\nМислите ли, че свещите могат да се делят на легитимни и нелегитимни? Или, че на Господ му пука кой е лял свещите?! Според мен на Господ не му пука дори дали вярваме в него, стига да спазваме заповедите му. Да не убиваме, да не крадем, да не лъжем… Главно тия трите, не вярвам много да държи там на това за жената на ближния…\nПък аз днес, да ви кажа, бях на зъболекар. И се случи мъж да ми пили зъбите. Реших да тествам една обезболяваща методика, която даде изумителни резултати. Преди докторът да ме напъне с машинката, му разказах един виц: Един човек отишъл на зъболекар. Докторът го турил на стола, нагласил си го и тъкмо да го почне с голямата бургия, оня се протегнал, хванал дентиста за тестисите и учтиво попитал: “Нали няма да ни боли, докторе?”\nТа моят доктор, освен дето през цялото време внимаваше да е извън обсега ми, също така и извънмерно се стараеше да не ме заболи. Верно, не ви лъжа.\nНа митницата във Варна разкрили най-голямата контрабанда на цигари за последните години. Лично Дянков отишъл на място да види. И като му казали, че контейнерът е разтоварен от кораб на швейцарската компания МSC, регистрирана в Женева, той се пошегувал - „Там има голямо море”.\nНов е Дянков по тия места, не знае как стават работите. Едно време Косьо Самоковеца си пишеше на фактурите: „По море франко митница Самоков” и винаги му стигаха. Така де, митничарите да не са длъжни да знаят, че в Самоков няма море. Това, между другото, ставаше по времето на Костов. Е и след него.\nКъде отиват парите от контрабандата ни обясняват от Центърът за изследване на демокрацията: „5 милиарда изпрани в политици”. Мафията вече не инвестирала в хотели и бутици, а в политици. Това било най-лесният, сигурният и бърз начин да се избелят парите от наркотици, проститутки, контрабанда. Безлов от ЦИД вика: "Това се забеляза още на изборите за местна власт през 2007 г. и се потвърди на парламентарните избори миналото лято."\nНека да мислим сега логично. Мутрите прости ли са? Те залагат ли на куц кон? Например на Станишев, или на царя? На Мартин Еванджелиста? Или пък на обанкрутилите се политици Костов и Лидеров? Значи? Само от уважение към вашата досетливост няма да назова реципиента на основната част от тия пари.\nКато стана дума за цигари. Курнелия Нинова открила топлата вода. Съобщила, че СИБанк на Цветелина е единият от кандидатите за консултант по сделката за приватизацията на “Булгартабак”. Добрутро! Браво на опозиция, която върви две седмици след медиите. Поне ние тогава ви съобщихме. Даже и прогноза направихме, че не само кандидатства, ами и ще спечели.\nСтанишко обаче казал нещо, което и аз отдавна си мисля. Че правителството води “Булгартабак”, чиято перла е цигарената фабрика “Благоевград-БТ”, към умишлен фалит, за да се приватизира на ниска цена. Защото с вдигането на акциза делът на дружеството на родния пазар е паднал до 43%. Това обяснява защо премиерът се смили над битовите алкохолици, но не и над тютюнджиите. Така се прави. „Кремиковци” беше продаден за един долар не защото имаше огромни дългове, а имаше огромни дългове, защото трябваше да бъде продаден за $1. Авиокомпанията също.\nПък Минчо Спасов, една малко неясна за мен фигура, която съм склонен да слагам по-скоро откъм страната на относителната почтеност в българската политика, вика, че Петров апелирал през декември премиерът да разбие банковия картел, който позволявал на банките да поддържат високия лихвен процент по кредитите и да процъфтяват, докато банковият бизнес в целия свят е в криза, което било много подозрително.\nПодозрително е, не ли?\nАмериканският амбасадор пак ни информирал днес. Тоя се държи като генерал-губернатор… Рекъл, че „на тоя етап в България няма да бъдат разполагани елементи от американската противоракетна отбрана”. Много странно, да не би без да съм разбрал нашата външна политика да е станала вътрешна за САЩ?\nИ бялата мечка, тя пък нали още работи по стари спомени, та също изръмжа. Руският посланик в НАТО Дмитрий Рогозин напомнил, че през Първото и Втората световни войни сме тръгвали срещу Русия и, естествено, сме се оказвали от страната… на булката. И рекъл, че се надява българите да не са толкова тъпи, че да настъпят за трети път една и съща мотика…\nПо повод на тия два важни демарша Бойко отговори в стила на най-висшата дипломация: „Правя се, че не съм ги чул…”\nДано не преувеличавам, но мисля, че дипломатическата школа на Банкя ще задмине Пазарджишката.\nПубликувано от dr.tonyfilipov@abv.bg в 20:27 8 коментара\nПубликувано от dr.tonyfilipov@abv.bg в 21:16 16 коментара\nКолегата Д.Д. донесе от първата родина на експремиера Станишев Украйна следния виц. Един гражданин пита друг гражданин: Какви са новините за изборите? Пък другият му вика: Има две новини. Добрата новина е, че не избрахме Тимошенко. Лошата новина е, че избрахме Янукович.\nТочно както стана наскоро и във втората родина на експремиера...\nПубликувано от dr.tonyfilipov@abv.bg в 18:06 0 коментара\nШизофрения в чиста форма\nГен. Наско вика, че бившият главен прокурор, а сега щатен преподавател в УНСС Никола Филчев трябва да бъде арестуван и разследван. Алексей Петров е бил "инсталиран" през 2000 г. като секретен сътрудник на службите по предложение именно на Филчев.\nФилчев отговаря в стилистиката и с финеса на университетски преподавател: “Аз не съм в такива отношения с тоя гном смрадлив Атанасов, нито пък с неговата оперетна фигура Емануил Йорданов, че да ходя да ги моля. Нито са ми на ранга, нито са ми близки – как ще ги моля?”\nОще през 2006 г. в „Монитор” писахме: „Изпускаме Филчев!” Но никой не ни чу, въпреки че Филчев демонстрираше психична ентропия в реално време. И го изпуснахме. Та го скриха чак в Казахстан под името Кукуридзе…\nПомня от това време едно интервю на репортер от БТА, в което Филчев му отправяше нескрита сексуална заплаха: “Какво ще проверяват – к.ра ми Янко ще проверяват. И повече, лайно мръсно, не ми звъни, щото ще ти е.а п….та майчина.”\nСъщата тегли Филчев и на депутата Димитър Игнатов преди това. Игнатов тогава го досрамя да я повтори та я написа на листче: “Аз ще ти е.. п….та майчина.” Единодушен съм: синдром на Турет, иначе казано “копролалия”. Характерна е за някои видове шизофрения. Това, че не се намери диагнозата, съвсем не значиь че, я няма.\nИзобщо по времето на Филчев в прокуратурата си говореха официално на майка. Дано не е пренесъл всичките си табиети и в общуването със студентите.\nЩе поясня за младите, че тоя израз “к..а ми Янко” води потеклото си от партизанското име на Тодор Живков. При пасивната съпротива на народа срещу оная власт всеки втори си го кръщаваше Янко и си прекарваше всичките житейски проблеми оттам.\nВолен Сидеров на свой ред решил да възпитава Костов. Съобщава, че Алексей Петров станал офицер с протекцията на Иван и Мими Йорданов, но не само на тях. Щото бил и любовник на Надежда Михайлова… (Ей, тая е направо като Мадона, бе!) Изобщо бил продукт на СДС. Та Волен се надява, че като съобщава тия работи, ще накара Костов „да престане да менторства, да застава в позата на съдник… Просто трябва да си знае мястото. Това го казвам с възпитателна цел.”\nСпоред мен превъзпитаването на Костов е трудна и неблагодарна работа. Иначе лично аз не смятам, че Костов е виновен за назначаването на Алексей Петров. Костов е виновен за назначаването на Кукуридзе и това му е напълно достатъчно…\nПък „Стандарт” пишат, че всъщност, Алексей Петров е роден като Асан Ибримов Омеров в помашкото с. Бабинци. През 70-те го прекръстили на Алексей. Баща му Ибрим е прекръстен на Илия. И става Алексей Илиев Петров и аз под това име проверявах във ВАК за доцент, но не ми излезе…Стигам до извода, че Трактора е получил доктората и доцентурата си от баницата с късметите, както казва един приятел.\nМоята стана като на Жул Верн. Ама направо! Почнаха да ми се сбъдват идеите. Оня ден изразих съмнение дали не бъркам, като отричам генно модифицираните същества: „Представяте ли си да произведат ходеща царевица?! Като хване жегата и сама ходи да пие вода… Или пък се измислят дървета, които растат толкова бързо, че дори и царят да не смогва да ги осече всичките…”\nИ ето днес чета, че учени от Сибирския институт по физиология и биохимия на растенията в Иркутск присадили ген от царевица на трепетликата и тя почнала да расте 7-8 пъти по-бързо. Трепетликата е космополит и се среща и на Витоша, и в Рила… Освен трепетлика, те успели да разбързат и кавак, топала, де… Но той като материал за нищо не става. Аз доколкото знам, царят предпочита бялата мура, която е балкански ендемит, но ще свърши, щото е малко и той ще е принуден да мине на трепетлика…\nПонеже споменахме Мадона по-горе… Щяла да дава съвети за брака в популярно тв шоу по Ен Би Си. Мадона има два брака и два развода, отделно неизброимо количество връзки… По повод на нея един американски комик беше казал: „Говори си, че се канят да забранят пушенето на всяко място, което се използва от десет или повече души на седмица, кое¬то, предполагам, означава, че Мадона няма да може да пуши дори в леглото си.”\nОбаче пък колегата Волтер казваше: „Знайте, че онези жени, които понякога хората наричат безчестни, почти винаги имат достойнствата на най-честните мъже.”\nЗащото такава жена е зажадняла за дом, за деца… Ние имахме такъв случай на село. Една булка в първата брачна нощ рипнала в 5 часа и почнала да мете двора. Свекърът се опитал да й обясни, че първата брачна нощ е за милувки, за прегръдки, за секс. А тя му рекла: “Ох, тате, от секс до гуша ми е дошло. Къщна работа ми дай, къщна…”\nПо-лани изследване на английското списание “Good Housekeeping” показа, че всяка четвърта домакиня предпочитала къщната работа пред секса. Смятам, че у нас всяка трета жена предпочита къщната работа. Щото и в секса пак основното нея чака… Нали ви казах за българина и земетресенията… Ей, пак имало, тоя път в Благоевград. В 8.30 сутринта. Тамън, дет викат турците, сабах секиш, алтън гиби… Некои си отеб…, други си отгледахме…\nОтдавна не съм обръщал внимание на моя любим работодател – лицето (дано не пресилвам) Пеевски. Танчето Дончева твърди, че вече бил изкупил половината от разпространителските фирми и другите вестници скоро щели да гризнат дръвцето. Ще, ще!\nДончева съветва: „Уважаеми дами и господа от Съюза на издателите, вземете малко билбордове в София и по магистралите и на тях сложете лицата и телата на Делян Пеевски и Ирена Кръстева. Защото те биха говорили повече, отколкото всякакви други писания по вестниците, на които хората вече не вярват.”\nКатегорично съм против! Хората ще се опитват да ги заобикалят от далече и ще влизат в насрещното движение… То е като да ти изскочи внезапно глиган на пътя…\nПък в сайта „Афера” четох, че наскоро „в УНСС е имало знакова среща между Трактора и един от банкерските гурута на Делян Пеевски, при която Петров е процедил, че ако ще и с осем бодигарда да се движи Делян Пеевски, лесно ще бъде напъхан заедно с тях в един багажник.”\nТака може да говори само човек, който не е виждал Пеевски. Само за него трябва един багажник, да не кажа два.\nОня ден Иван Бакалов беше написал принципна статия в сайта си - „Мизерията на вестниците или защо пиша в “Галерия”. Обясняваше как вестниците на Пеевски се гъзят на Бойко, по колко снимки му пускат на първа страница и други такива: „Няма майтап - денем Пеевски е опозиция, а вечер прави пропаганда за управляващите. Това граничи с шизофрения.”\nБъркаш, Иване, не граничи, това е шизофрения в чиста форма.\n„Пеевски се държи като съдържателка на публичен дом, която нарежда на момичетата си кого да обслужват… Но грубата пропаганда с портрети и заглавия на първа страница не е измислена от Пеевски, а е създадена от някакви що-годе професионалисти, които са работили във вестници, за разлика от него. Наплевателските коментари и интриги срещу хора от опозицията са измислени не от Пеевски, а от подчинените му. Тоест – това е професионално навеждане, уродлива измислица на хора, които формално са журналисти.”\nЗа съжаление, колеги, напълно е прав!\nЕлинор Рузвелт казваше: „Никой не може да те унизи, ако ти не си съгласен!”\nПубликувано от dr.tonyfilipov@abv.bg в 20:07 10 коментара\nМасите върху масите\n17-годишната Радост Иванова, ученичка в гимназия “Ла Кинта” в Калифорния, взела второ място на конкурс за есе на тема “Да бъдеш американец” сред 50 000 участници. Браво! Детето явно е много талантливо. Обаче на мен друго ми е интересно. Ако есето беше на тема „Да бъдеш българин”, дали Радост щеше да се справи така добре? Само си помислете – сегашният, бившият и по-бившият премиер се карат кой е бил по-близък с шефа на „Октопод”-а. Направо да напишеш отново „българин да се наричам, първа радост е за мене…” Добре, че стана втора радост. Първата е да съм европеец… Поне за мен, де. Аз даже на визитката съм си написал: „Д-р Филипов, ЕС!\nРадост живее от 5-годишна в САЩ. Защо ви го казвам. Защото снощи бях на рожден ден в една софийска кръчма. Някакво село й беше името, весело ли, тъжно ли… Та там имаше и други рожденици, сред които и малката Симона, на 7 г. Аз си тръгнах към 12 и оставих Симона да купонясва още. Имайте предвид, че в туй село още в 11 часа масите бяха върху масите и друсаха бели денс… И диджеят поздрави на няколко пъти Симонка с едни песни, които тя на тази крехка възраст не би трябвало да слуша… Та искам да кажа… Сещате се какво искам да кажа.\nЕдин от познавачите на Ал. Дюма твърди, че “Тримата мускетари” и "Граф Монте Кристо” не били писани от него, а от Агюст Жюл Маке, негов помощник. Той измислил сюжета на прочутата мускетарска трилогия, а Дюма само малко го накъдрил.\nНищо чудно. На мен са ми казвали, че Андрей Лайчев и Сънчо Стойчев са писали книгата на Станишев „Защото сме социалисти”. Брошурка де, чак пък книга… Пък оня ден един пич ми разправяше, че Вежди Рашидов му се похвалил, че от 18 г. не бил хващал длетото, наел си двама калфи и те му вършели работата, а той само подписвал.\nВеждичката е опасен, по-голяма пудра е и от Бойко. Непрекъснато поддържа вид на човек, който държи да бъде заговорен на тема мен си… Веднъж беше дошъл в кръчмата на Блъсков - аз така, аз иначе, аз, аз… По едно време се усети, че на Блъсков, който хич не обича да е център, малко му става кафа и смени темата. Хайде, вика, стига сме говорили за мен, какво мислите за новия ми проект? И изобщо много неща могат да се кажат за Веждичката, но другите са по-интересни.\nЛично аз отдавна го подозирам Дюма. Щото е написал 1500 романа за 45 г., което прави по един роман на всеки 11 дни. Та трябва да се преброят произведенията на Веждито и тогава ще може да се каже по-сигурно…\nАбе, чета, че Станишев взел 18 000 лв. от книгата. Брошурката, де… По 200 лв. на страничка! Както и да е, обаче не ги декларирал. Еми да! Той явно не е очаквал чак такъв хонорар и се изхвърли, че парите ще отидат за предизборната кампания на партията… И те отидоха, колкото на Цецко кредитът отиде за кампанията… А може да си е мислил , че пак ще е на власт и тия пари няма да му трябват. Ама на, потрябваха му…\nПък Люба Кулезич вика по телевизора: “Призовавам прокуратурата да се самосезира за похищението на оригиналния Явор Дачков. Човекът, когото аз познавах, преди се представяше за служител на Господ, сега - за служител на Алексей Петров или за негов защитник”.\nС други думи намеква, че от служител на Господа, Дачков е станал служител на Мамона. Кулезич, тия работи не хващат декиш дома. Тук всички пишем за некой лев. Аз например си изкарвам парите, като дращя срещу Иван Костов. Поне така казват некои... Затова кажи, че Дачков трудно е вдигал самолета, даже хич не го е вдигал! Хем ще си в стила на „Галерия”, хем и народът ще те разбере.\nВсъщност, недей, щото за самолета може да обвинят теб. Логично е, не ли.\nВлюбена е била госпожата и затова го е идеализирала Дачков. Иначе и по-рано в некои среди му казваха Задачков…\nЛудото Яне интригантства на едро. “На практика истинският министър-председател в момента не е Борисов, а Цветанов, който управлява депутатите от ГЕРБ в огромното им мнозинство”. Намеква за противоборство, за борба за първенство в ГЕРБ. Но бърка. Цецо е просто момче (в хубавия смисъл), рано или късно ще си повярва, че е велик, че той е създал партията, докато Бойко само е тичал от телевизия в телевизия… Но още е рано. Ако работата излезе успешна, тогава ще почнат да делят успеха и ще се скарат. Щото успехът винаги има много бащи, за разлика от неуспеха, който винаги е копеле… Но за сега успехът е под тежко подозрение, поне от наша страна…\nЯнето интриганства и по посока на „Атака”. Гаче ли там им са малко собствените интриги, та и той… Вика, че Волен бил “пудела на Бойко Борисов”… Не е оригинален, но е прав…\nПризнах си, че не съм специалист по кучетата, но това не значи, че нищичко не съм попрочел. Например на едно място пише за един пияница, който си имал пудел и го мъкнел със себе си от кръчма в кръчма: „И знаеш ли защо? Да не мислиш, че защото много го е обичал? Не, не за това. Мъкнел пудела навсякъде със себе си, за да може да плюе върху него, та да не цапа пода.”(„Цялото кралско…”)\nАло, пенсиите, австрийският милионер Карл Рабедер рекъл: “Израснал съм в бедно семейство и бях щастлив. Богатството ме направи нещастен.” И щял да си разпродаде имотите и да даде парите на бедните в Латинска Америка.\nБлазе му на тоя пич. Доказал си е, че щастието не е в парите. А ние тепърва трябва да забогатяваме и да си доказваме, че като бедни сме били по-щастливи… Дано ни стигне времето.\nУди Алън, който смята, че да си богат е хубаво единствено по финансови причини, казва: „Една от добрите страни на това да си беден е, че като станеш на седемдесет, децата ти няма да те обявят за невменяем, за да ти отнемат имотите.”\nУди едва ли би повярвал, но аз съм напълно подготвен да повярвам, че всичко това може да ви сполети и ако имате всичко на всичко 35 квадрата на 11-я етаж оттатък тунела… Кой каза, че на тунела за Люлин му викали „Българският адронен колайдер”, демек ускорител за елементарни частици?\nВижте, човек като е беден си икономисва и много дертове. Не знам дали четохте, но Дянков поканил спецекипи от ЕК, ЕЦБ и МВФ да проверяват дали сме готови за еврото. Какво ще проверяват, бе! Да раздават еврото. Мислите ли, че се налага нещо да проверяват например на моите приятели пенсиите? Да му мислят тия с балите левове. Ние сме лесни. Утре да кажат, че ще минаваме в долари, и ние минаваме. Е, не можем да минем, щото нямаме долари, но психически сме готови.\nКато стана дума за елементарни частици… Станишев вика пред Дарик: „Вижте какво се случва, ГЕРБ няма политика, в която да са последователни и от която да не са се отказали.”\nСъпредседателят на ПГ на ГЕРБ Красимир Велчев, сякаш е предчувствал и ден по-рано предупреди: „Не се смейте на този, който прави крачка назад, защото той може би се засилва. И смятам, че премиерът Борисов с последвалите си ходове е доказателство, че приказката е вярна..”\nДо вчера и аз мислех като Станишев… Глупости говоря, аз никога не мога да мисля толкова тъпо като Станишев. Не че се превъзнасям, де, но чак пък като Станишев… Не изключвал възможността да се кандидатира за президент… Как да му обясниш, че възможността го изключва?! Ако перифразирам един рано банкрутирал политик, в близките сто години няма сценарий, по който Станишев да е нещо повече от домоуправител…\nТа казвам, че и аз мислех подобни работи, но тия дни си преосмислих възгледите…\nКак и защо, ще ви обяснявам утре, ако не забравя. Сега стана много късно…\nПубликувано от dr.tonyfilipov@abv.bg в 20:40 11 коментара\n"Е, с'я си е... майката!"\n„Финансовата бездна е единствената в която можеш да падаш цял живот и да не стигнеш дъното.” Без да оспорвам великия Остап Сюлейман Берта Мария Бендер бей, ще допълня, че и в моралната бездна можеш да падаш, да падаш… колкото си искаш да падаш! По телевизора журналистката и издател на в-к „Галерия” Кристина Патрашкова, ген Наско и Едвин Сугарев дискутират ареста на Трактора. Патрашкова яростно защитава арестувания. Да не си помислите, че го защитава като издател на вестника? Не, бил просто един добър източник на информация. И освен това цял живот бил служил на родината. Слушам я как слави мирния Трактор и без да искам се сещам:\nВ оригинала си е Петров, да не мислите, че аз съм го преправял! И председателят на колхоза е генерал лейтенат, само че не е Борисов. А разликата е, че на полето излезе Багера, не комбайна…\nОт друга страна сега като го арестуваха Петров и всички изведнъж почнаха да правят открития какъв голям бандит е бил. Изведнъж и кьоравата държава, и еднооката журналистика прогледнаха. И понеже и аз искам да притуря нещо във всенародния откривателския патос, та реших да открия, че той освен офицер под прикритие е бил и доцент и д-р по икономика под прикритие в УНСС. Щото във ВАК нямат информация туй лице някога да се е хабилитирало. Като напишеш на сайта на ВАК Иван Костов и си излиза, че 1985 е станал кандидат на науките, а 1991 е избран за доцент. А като напишеш Алексей Петров нищо не излиза. Та по това съдя, че и в научните среди е бил под прикритие. И с основание. Напоследък се оказва, че и сред учените е имало много бандити. Игнатов вика, че в антикорупционната комисия били постъпили три сигнала за корупция – за Югозападния университет „Неофит Рилски”, УНСС и Стопанската академия в Свищов.\nКой професор, кой доцент… Дето викаше Марко Ганчев: “В преходните епохи за какъвто се представиш, за такъв минаваш.” Срещам веднъж един колега от Философски факултет. Ела, вика, да ти кажа нещо много смешно. Днес, вика, избрахме проф. Евгени Дайнов за доцент… Как, бе, викам, той се пише по вестниците професор… Пише се, ама… И за него проверих, във ВАК наистина г-н професорът е доцент, кандидат на науките…\nДонт са уори, бе! Абсолютно си прав! Ако обществото е достатъчно зряло, то ще осъзнае, че и за в бъдеще няма да има потребност от такава партия. И вие вече ще си идете, щото много се задържахте… Лично аз отдавна съм решил за себе си, че не се нуждая от сенилна партия, ръководена от дете-идиотче...\nАма наистина, тоя или е най-големият баламурник, който се е раждал, или … Чак не смея да си го помисля. Щото ген. Наско е прав, че Сертов е бил само номинално шеф на ДАНС, а конците е дърпал Петров, „ръководен” от Станишев. Татяна Дончева вика: „По времето на Станишев, единствено Алексей Петров е имал достъп до кабинета на министър-председателя, като такъв достъп не са имали дори депутатите от БСП.” Румен нито потвърждава, нито отрича, че Петров е държал компрометиращи материали за Станишко. Тоест, може би Петров е пъководил Станишев... Пък „Монитор” клепа, че Петров бил зад проекта на Дончева. Дончева вика, че по времето на Костов ген. Наско е назначил Трактора като офицер. Петров бил свързан с финансирането на СДС, с Надежда Михайлова и Емануил Йорданов. Бойко Борисов като главен секретар и Никола Филчев като главен прокурор са също били свързани с Петров…\nОбъркахте ли се? И що? Толкова е просто! Октоподът е много по-голям, сега му режат само едното пипалце… А октоподът имал 8 пипала и 3 сърца, чета във в. „Атака”. Щото аз и вестник „Атака чета”. Тия са много интересни. Оплождали се с пръста… С пипалото, де… средното дясно.\nЗа малко да си тръгна, без да обясня заглавието.\nКомисарят по правата на човека към СЕ ни обвини, че не сме били достатъчно толерантни с ромите. Изобщо не е прав. Ако ние не сме толерантни, не знам кой… Оня ден ви разказах чистата истина, кой изяде лебедите на кралицата, нали? Сега като излезе „Мисия Лондон” на екран, ще видите как истината е скрита в името на етническата коректност. Във филма готвачът на българското посолство ходи да лови патки в Хайд парк и ги готви. Ама те били с чипове и бобитата цъфнали в амбасадата. Та тогава готвачът казва заглавието.\nДа, „Мисия Лондон”. Само съвпадение е, че арестите се състояха непосредствено след мисията на Бойко и Цецко в Лондон…\nЗабележка: Днес изобщо не съм си поставял за цел да ви е смешно. Ако някъде е станало смешно, било е случайно.\nАйде и ще се видим в неделя, късен следобед. Ако нещо не ме назори междувременно...\nПубликувано от dr.tonyfilipov@abv.bg в 19:35 20 коментара\nЕдин приятел от НС ми пише:\n"Вицът, който днес обиколи НС:Отишъл Мартин Димитров на лекар и притеснено споделил, че колкото пъти се погледнел в огледалото, все се възбуждал.\n- Как няма да се възбуждаш, я се виж ква пут.. си!"\nПубликувано от dr.tonyfilipov@abv.bg в 15:35 5 коментара\nПубликувано от dr.tonyfilipov@abv.bg в 19:29 17 коментара\nМайсторът на малкия разказ Деян Енев пожела да публикува сбогуването си със страница „Антология” на вестник „Сега”, където повече от десет години излизаха стихове и разкази, точно в този блог. Предполагам, че това е комплимент и за блога, и за неговите читатели. Текстът можете да прочетете Тук.\nПубликувано от dr.tonyfilipov@abv.bg в 18:44 0 коментара\nТаргетиране, приоритизиране, на......\nДали на прокурор бившия главсек на МВР Валентин Петров, известен като Лимонадата, щото, когато си купувал ведомствено жилище, скрил, че има три имота. И като на крайно нуждаещ се Румен Петков му задели ведомствен апартамент в пролетарския кв. „Изток”. Румен тогава каза, че не било нормално да се очаква главсекът на МВР да живее в палатка. И му даде палат от 180 кв. за 130 000 лв. Всеки начинаещ брокер би поискал 200 хил. евро за туй апартаментче и би ги взел без да се налага да повтаря офертата, а купувачът би направил най-малко три тура за овации... Ние простите броим по 1 000евро на зелено и често оставаме на червено. А на Лимонадата му е излязъл като в Люлин 18! Няма Люлин 18 ли? А такива цени да не би да има?\nВ „На изток от рая” Стайнбек казваше: „Когато човек е изправен пред два вида морал, той избира този, на който е научен”.\nКазвам го това, та да имате предвид, че дори и да се появи нов морал, ние пак ще си изберем стария. Щото така сме свикнали: когато си на власт грабиш, когато си в опозиция – псуваш грабещите…\nИ днес хората така работят. Хората на едни хора... Щото нали така се казваше, човекът е човек, ако е човек на голям човек.\nБих могъл да вметна, че Цецко отдавна е задминал Стамболов, щото наскоро купи шести апартамент, но не искам да се повтарям. Пък и той е човек на най-големия човек…\nВместо това ще кажа, че новият морал пак се отлага… Но за това си има и обективни причини. Росен Владимиров, екс областен на София, също намаза по царско с евтинджок (160 кв. за 60 хил. лв., платени с компенсаторки). И като го питаха, той отговори: “Вие на мое място нямаше ли да вземете?”\nМинистър Росен Плевналиев рекъл: „ЛОТ 3 на АМ “Тракия” тръгва, ние таргетираме 11 февруари, т.е буквално вдруги ден.”\nПрави ми впечатление, че министър Плевналиев има по-висока от средната способност да говори с чужди думи. Странно кой ли превежда на Бойко като говори на заседанията на МС? Според мен Бойко най-много за това се ядоса, когато през декември ги наруга на МС. Щото Пелналиев почна да хвали различните ведомства, при това с чужди думи. А може и да са си негови, в смисъл той да си ги измисля. Та тогава рече за КПП-то: „Това е един акт на приоритизиране и на съвместна воля.” И Бойко му стана кафа: „Прави лошо впечатление, че не ме хвалите мен!” И после уточни към кого е забележката: „Не случайно направих тази изключително уместна забележка на министър Плевнелиев.”\nТа да не го таргетира Бойко за некоя друга длъжност в низходящата йерархия… Видяхме какво стана в крайна сметка с проактивната.\nГоляма ливада е тоя Плевнелиев. Рекъл още: „Ако “ Тракия“ стане за тези пари, аз съм убеден, че няма да има такава магистрала, направена с такава себестойност.“\nНама, няма! Такава магистрала няма да има! Щото нито ще стане за тия пари, нито за тия срокове. С големите евтини проекти винаги така става. Чел съм например, че операта в Сидни трябвало да бъде построена за 7 млн. австралийски долара и да се открие през 1963 г. Вместо това се открила с 10 години по-късно и струвала 104 млн. долара…\n„Труд”: „Философ подкара с олио стара "Астра". И се хвали философът, че му горяла по 7 на сто отработено олио, което купувал по 25-30 ст. от ресторантите. Вика, че не отделяла никакви отровни газове, само леки изпарения, като при пържене…\nАло, философа, не те ли е страх, че може да те подгонят кучетата? Щото те и без да им мирише на пържено гонят колите, пък ако им замирише на кюфте, не дай, Боже, на цаца… И проблемът не е толкова в гоненето, ами са се появили едни генно модифицирани, дето стигат колите и ги заравят по градинките, както правят с кокалите…\nПенсиите, вие какво мислите? Може ли да стане пенсия влачи рейс, пушек няма, няма, ей… Качвате се на рейса, а той случил него ден на олио, с което са пържени кюфтаци, както казва премиерът? И вие като Хитър Петър на ауспуха... Само трябва да си приготвите предварително мек хляб…\nНо стига битовизми. Да погледнем малко на културните теми. „Лейди Гага станала звезда по гащи и сутиен”, съобщава „Труд”. Веднъж като пеела в някакъв клуб и много се ядосала, щото посетителите говорели и не я слушали и тя в яда си се ръзхвърляла и те се концентрирали. Идентичен случай у нас. Не знам дали по същите причини, но се научавам, че новият директор на театъра в Разград Неделчо Стойчев-Дежо дебютирал на тамошна сцена по боксерки в комедията "Безумна нощ". Като гледам снимката на Лейди Гага и снимката на Дежо с бозовите страстоубийки (цвят, който в Северозапада наричат сиросинкяво) не е същото, но к’во пък, нека опита. Добре поне, че са го епилирали, щото както съобщава „Дейли Мейл" „Само баби обичат мъже с косми”.\nАло, песиите, верно ли обичате рошавите? Сигурно, то по ваше време само изхомените са се скубали… Обаче се оказва, че сте се минавали. Точно рошавите имали по-високи нива на женския хормон естроген, което оказвало не особено благоприятно влияние на мъжествеността им. Добре че го видях, та да ви го съобщя. Тъй щяхте да си идете без да разберете, че напусто сте гушили Годзила…\nСъвсем накратко да хвърлим едно оче какво става по света. Белградският „Прес” съобщава, че сред сръбските съдийки имало професионални високоплатени проститутки, т.е куртизантки. Е, ние поне в буквалния смисъл куртизантки нямаме. По-точно не сме открили. А, както се знае, това, което не знаем, то не ни тревожи. На това се гради успехът на китайските ресторанти. За съдийките лично аз, от една страна, бих могъл… Но от друга страна не би трябвало… Затова най-добре да спра до тук. Така де, след като премиерът сне от въоръжение девиза „Аз ги хващам, те ги пускат!”, кой сме ние, че да палим отново войната?!\nПък на президента на Южна Африка, зулусът Джейкъб Зума му се родило още едно извънбрачно дете, с което му стават общо 20. Наскоро Зума си взе трета жена. И сега Южна Африка има три Зорки така да се каже. Те, всъщност, щяха да са пет, но една му умря и една той паряса. Което все пак е нищо в сравнение с краля на Свазиленд, който има 14. Но Зума май и с парясницата не е скъсал окончателно, щото я взе за външен министър и му е доверена съветничка. Представяте ли си наш Герги да има 5 жени. В смисъл официални, де... И 20 деца, братя, сестри, лели и лелинчовци, баджанаци... Мен ме е страх да си го представя. Но то е и невъзможно. В Южна Африка Зума има тежката дума, а у нас Герги никой не го бръсне за слива…\nОня ден на световния икономически форум в Давос Зума каза една мисъл, която ще цитирам просто защото може да потрябва на някой: “Това ми е културата. Ако някой смята, че културата на зулусите стои по-ниско от неговата собствена, това си е негов проблем.”\nС „това ми е културата” много неща могат да се обяснят и оправдаят.\nПубликувано от dr.tonyfilipov@abv.bg в 19:48 13 коментара\nПубликувано от dr.tonyfilipov@abv.bg в 20:26 16 коментара\nПътищата се правят с ходене\nАло, пенсиите, не искам да ви плаша, но „24 часа” пише: „Зима до май”.\nКак мислите, що така се получава? Станишеви управляваха 4 г. и немаше ни една кучешка зима, а сега още първата на дясното правителство, ако е дясно, де, ще ви измори!\nКоито ме четат редовно знаят, че аз често цитирам „Притчи Соломонови”, там където се казва: “Отдалечи ногата си от злото. Защото десните пътища Господ наглежда, а левите са развалени.” Надявах се, че моите приятели пенсиите ще разберат, че са стъпили на грешен път и ще отклонят ногата си в дясно. Трудна работа, даже невъзможна! Специалистите твърдят, че и последното ритване, пак с левия крак го правят…\nАз самият, като наблюдавам десните пътища в последните години, все повече стигам до извода, че Господ ги е заебал. (Прощавай, Господи, но така изглежда!) Освен ако не е намислил с една тежка зима да ликвидира левите пътища, като ги лиши от пътникопоток. Възможно е, не ли? Неведоми са пътищата Господни…\nАко питате за личното ми мнение, няма да скрия, че според мен пред нас не останаха нито леви, нито десни пътища. Кисинджър беше казал: „Пътнико, пътища няма. Пътищата се правят с ходене.” А нас ни мързи да ходим…\nЕй, ама много нахални червените, бе! Видяхте ли какво стана в гласуването за „Атентат на века”? Набутаха си техния атентат! Естествено с помощта и на др. Пръмова. Ама той и Бойко има вина. Сто пъти напомни за атентата в „Св. Неделя”... Вероятно само за него е чувал.\nАбсолютни нахалници! Оня ден се изтъпанил Антон Кютев и пита Дянков що още не е изтеглил законопроекта за хазарта. И не си направил труда да провери, че изобщо не е внасян. Червените искат да злепоставят правителството, че лобира за хазартните босове. Бос по-точно.\nИстината е, че няма правителство в последните 15 г., което да не действало в полза на хазартния бос. И ще разочаровам верните фенове на г-н Костов, но ще сложа и него в кюпа. Всъщност, той сам се сложи, даже оня ден си отчете грешката. След Костов първият законопроект на царистите беше за хазарта. После червените промениха отново Закона за корпоративното подоходно облагане и намалиха облагането на хазарта на 10%. През 2007 г., под лобисткия натиск на Орешарски, Данчо Ментата, Милен Велчев и др., кабинетът „Станишев” внесе предложение, което по нахалството си остава ненадминато: данъкът да стане 10%, но само върху печалбата. Която печалба може да я има, но историята показва, че по-вероятно няма да я има… Дори и червените депутати скочиха пред тази наглост, а президентът заплаши с вето.\nТа викам вече да си затворят голямата червена уста! Те каквото можаха направиха. Сега е ред на Бойко. С него за хазарта имаме отделен разговор. Щото на сайта на финансовото министерство виси един проект, който предвижда данъкът да стане 25%, но само върху печалбата, т.е. в пари ще излезе наполовина на сегашните 15% върху оборота.\nВ демократичната си показност сегашната власт поръча на Алфа Рисърч да изследва „Обществените нагласи към бюджет 2010”. 84% от българите казаха, че данъкът върху хазарта трябва да се увеличи. Само 41% смятаха, че трябва да се вдигне акциза на цигарите, но Дянков пак го дигна. Та, ако Бойко не чуе гласа на народа, значи има някаква друга причина. Аз даже я знам как се казва, но сигурно и вие се сещате…\nДянков се дистанцира от този законопроект, даже изгони шефа на Комисията по хазарт. Но аз продължавам да мисля, че нещо се мъти.\nЕто вчера чета в „Новинар”: „Държавата обяви война на нелегалния хазарт в интернет. След пушачите Дянков погва и комарджиите”.\nТака изглежда, но дали е така.\nДянков вика, че оборотът на нелегалният хазарт бил 1 млрд. лв. годишно, а държавата губела 200-300 млн. евро. Няма как ако оборотът е 1 млрд. лв. да губим 300 млн. евро от данък, но не това е най-важното. Щото държавата наистина губи. Кой друг обаче губи? Губи легалният хазарт.\nВъпросът е, че на мен тая война с хазарта в интернет ми се стори позната нещо. И като ровнах малко из Гуглето, та се сетих.\nПрез 2007 г., пак под претекст, че от България изтичат годишно 700 млн. лв. за интернет залаганията, Данчо Ментата обяви, че триадата ще внесе промени в облагането на хазарта. И тогава поискаха 10% върху печалбата.\nА Гошо Тъпото, шеф на комисията по хазарт, ни успиваше: “Хазартът не е в главния дневен ред на нашето общество. Все още в дневният ред са намирането на средства за ежедневна закуска, обяд и вечеря.”\nДа не съм го живял това време, та да не знам, че в дневния ми ред никога не са влизали три яденета! А за пенсиите да не говорим!\nТа ще изчакаме да видим как Бойко ще мине между Сцила (демек ние) и Харибда (В. Божков). Лично аз смятам да си извадя сериозни изводи от това.\nЩе ги сготвят, та, няма да ги препарират.\nЗащитена зона?! И от кой е защитена? Те изядоха на кралицата половината лебеди, та ще се съобразяват с Поморийското езеро, че било защитена зона. Хванали са убийците, щото явно са аматьори. Професионалистите ги хващат с въдица, деликатно ги отвеждат в драките и там им шаткат главата. Англичаните се усетиха чак като направиха традиционното преброяване на лебедите в Темза. Щото там от XII в. лебедите принадлежат на кралицата и редовно се броят. Преброяването установи сериозни липси, без да е имало мор. И после се разбра, че наш катун отседнал край реката…\nПак „Труд” съобщава, че габровци вече не подарявали скъпи китки, а измислили букет, който се яде. На една малка зелка се набождат питка хляб, едно-две кебапчета, ябълки и стрък праз за украса. Можело и на жена да се поднесе, можело и на мъж.\nЕй, братя от последната възраст, за да ви вдъхна малко кураж в живота, ще ви кажа нещо, което упорито крият от вас. В Средновековна Италия застрахователите вземали еднакви пари и на мъжете на 20 г., и на тези над 50. Смятало се, че след като един мъж мине бариерата на 40-те, той е доказал, че животът не може да му се опре. Посребрената коса е само знак за способността за оцеляване. Вие сте се доказали по всички линии!\nАйде, и все пак Господ ви обича, а и аз ви обичам. Разчитайте на нас двамата, щото като гледам, няма на кой друг. Богофона не мога да ви кажа, но Тонифонът е 0885 233 691. Звънете, пък ако е нещо важно, аз ще му предам.\nПубликувано от dr.tonyfilipov@abv.bg в 20:14 20 коментара\nЗа балтона на една пенсия\nВолен Сидеров го арестували на летището във Франкфурт. Той по стар навик отрича, но от Външно потвърдили пред БТА, че верно е безобразничил на борда на самолета. Скандалът почнал, когато стюардесата го приканила да затегне колана. Сидеров приел това като политическа пропаганда и почнал да ги ругае тия червени имбецили. Като се приземил, немските ченгета му казали ела, че ни трябваш за малко. И дипломатическият паспорт не му помогнал, щото те „не повярвали, че притежател на такъв документ може да има подобно поведение и се свързали с Външно”.\nИ говорителят на "Луфтханза" потвърди: "На борда на полет LH 3485 от София до Франкфурт наистина е имало неуправляем пътник".\nЕто така, уважаеми читатели, изглежда една политическа кариера, загубила основанията си. Ако изобщо някога е имала сериозни основания, де…\nА така изглежда една кариера, която скоро ще загуби основанията си.\nСофиянски е още по-категоричен: „Икономиката ни работи на 60%. В такава ситуация бюджета трябва да стимулира потреблението и производството. Това не е предвидено в този бюджет, точно обратното - силно рестриктивният бюджет води до задълбочаване на кризата…”\nТези двамата не са ми сред любимците, но не мога да отрека, че са прави. Ще берем големи ядове! Софиянски му вика, че кризата у нас е икономическа, не финансова, той пак си знае неговата: „Атакуват ме невежи във финансовата област…”\nПък по телевизора питат Бойко как е с чуждите езици. Вика, че изобщо не усещал необходимост да знае чужд език. "Ако имаш какво да кажеш, както и Ердоган ме разбра, както и Меркел, и Саркози, и Берлускони, и Ромпуй ме разбра, и г-н Барозу ме разбра, става лесно."\nТази логика ми се вижда малко милиционерска. Нали помните соцвица, дето един питал две ченгета на пет езика къде е тоалетната и накрая се нас… И ченгетата заключили, че нема файда от чуждите езици, след като тоя с пет езика не можал да намери тоалетната…\nНе мога да отрека, че в случая на Бойко, незнаенето на език си има и добра страна. Минали през преводач, думите му се опитомяват и възпитават, превеждат се от хашлашки български на литературен английски. Което е добре и за неговия авторитет, и за този на държавата. Макар че предполагам, че на преводачката й се е разгонил речника, така да се каже, доде преведе „шменти капели”…\nКаквото и да говори Бойко, монолингвизмът си му е комплексче. И като по-млад, през 2002 г., си признаваше: „Две неща много ми тежат. Първото е, че не знам език, тъй като с колегите от другите служби разговаряме винаги с преводач, доста по-трудно е общуването. Много е неприятно…”\nИ тъщата му, като всяка тъща, му задълбочила този комплекс: „В началото тя много ме потискаше… от време на време говори на английски, на испански с дъщеря си, защото в тяхното семейство всичките знаят езици, и аз не се чувствах на мястото си. Приеха ме много трудно, много хладно.”\nАмериканският посланик Уорлик съобщил, че вече ще ни издават американски визи с валидност 10 г. Браво! Това е висока оценка за държавата и главно за премиера Борисов. Само си мисля дали това не означава, че в близките 10 години не възнамеряват да ни отменят визите. Щото ако е така, коренно се променя дискурсът!\nАло, пенсиите, стискайте още 3-4 години! И после ще живеете пак трудно, но за сметка на това дълго. "Дейли експрес" пише, че американски учени до 3 г. ще създадат революционно хапче, с което ще живеете 100 г. Лекарството имитирало действието на три "супергена", които предотвратяват болестите на остаряването. Учените смятали, че новото хапче може коренно да промени качеството на живот на остаряващите хора и значително да намали разходите за медицински грижи.\nЗа качеството на живот след малко. Колкото до разходите, не знам дали може да ги намали чак толкова. Доде има човек, има разходи. В този смисъл нашата здравна система е далеч по-съвършена от гледна точка на разходите, щото атакува проблема в корен.\n„Труд” се опитали да напишат приятелски коментар „Кой резили пенсионерите?” Обаче го възложили на една невръстна мома, която само във видимата зона имаше 11 пиърсинга (лично ги броих на снимката). И момата, естествено, съвсем неправилно тълкува проблемите на пенсиите. Айнщайн беше казал, че разбираш един проблем, когато можеш да го обясниш на баба си. Но да обясниш проблемите на баба си на баба си, това надминава дори и възможностите на Айнщайн! Та момата обяснява, че за навлизането на некои пенсии в криминогена са виновни обществените условия: „Смешни пенсии и здравни грижи, никакъв курорт. Затова и хората от третата възраст станаха толкова изобретателни - научиха се да отглеждат марихуана и да я пласират, взеха вече и да крадат… Българските пенсионери издържат на минусови температури, понеже пестят от ток и парно. Загърнати с по 5-6 балтона, те утешават изтерзаните си души със сълзливи сапунки, парче кучешка радост и кофичка кисело мляко.”\nИ салам и мляко едновременно?! Да, да… Загърнати с по 5-6 балтона?! Освен българските пенсии да имат по един балтон за всеки ден от седмицата. И отделно шлифер за Великден.\nАйде, чао. Както обичаше да казва Джордж Дабъл Ю, Господ ви обича, и аз ви обичам. Можете да разчитате на двама ни. Щото като гледам, няма на кой друг да разчитате.\nПубликувано от dr.tonyfilipov@abv.bg в 20:07 19 коментара\nПубликувано от dr.tonyfilipov@abv.bg в 20:06 26 коментара


Пътешествие в Перу с разглеждане на Куско, Мачу Пикчу, езерото Титикака, каньона Колка и Наска - Планински водачи\nТрекинг » Южна Америка » Перу Прегледана е 2676 пъти\n6 - 18 Jul 2019 3360 лв.\n3360 лв. 9 places Запишете се\nПътешествие в Перу с разглеждане на Куско, Мачу Пикчу, езерото Титикака, каньона Колка и Наска\nБез всякакво съмнение това е едно от най-забележителните приключения в света, което ще ви докосне до древната цивилизация на инките и до едни от най-известните места в света - Куско, Мачу Пикчу, Наска, Титикака и Колка.\nГалерии от Пътешествие в Перу с разглеждане на Куско, Мачу Пикчу, езерото Титикака, каньона Колка и Наска\nБез всякакво съмнение това е едно от най-забележителните приключения в света, което ще ви докосне до древната цивилизация на инките и до едни от най-известните места в света. Ще разгледаме столицата на инките Куско, изгубеният град Мачу Пикчу и загадъчните рисунки на Наска. Ще имаме възможност да посетим най-високото езеро на земята - Титикака, най-дълбокият каньон в света - Колка и да заснемем полета на най-голямата птица - кондора.\nНа човек при минимум 5 участника - 3360 лв.\n- Автобус от Лима до Куско;\n- 2 нощувки с закуски в 3-звездния хотел Tierra Viva Cusco Saphi в Куско;\n- Входна такса за Мачу Пикчу;\n- Автобус от Куско до Пуно;\n- 2 нощувки с закуски в 3-звездния хотел Tierra Viva Puno Plaza или в 4-звездния Casona Plaza в Пуно;\n- Екскурзия с корабче до Плаващите острови Урус или остров Такуиле;\n- Автобуси от Пуно до Копакабана и обратно;\n- Екскурзия с корабче до Острова на Слънцето в езерото Титикака;\n- 1 нощувкa с закуска в 3-звездния хотел Onkel Inn Torres de Copacabana в Копакабана;\n- Автобус от Пуно до Арекипа;\n- 1 нощувка с закуска в някой от 3-звездните хотели Dreams Hotel Boutique или Casa Arequipa в Арекипа;\n- Целодневна екскурзия от Арекипа до каньона Колка;\n- Автобус от Арекипа до Наска;\n- Самолетна екскурзия над Наска;\n- 1 нощувка с закуска в някой от 3-звездните хотели Nazca Lines или Hospedaje Roma en Nasca в Наска;\n- Автобус от Наска до Лима;\n- 1 нощувка с закуска в един от 4-звездните хотели NM Lima или EXE Conquistadores в Лима.\n- Входни такси за музеите и забележителностите, с изключение на Мачу Пикчу;\n- Таксита и градски транспорт за придвижване из градовете;\n- Автобус от Копакабана до Тиуанако или до Ла Пас;\n- Ваксина за жълта треска.\nПолет от България до Лима. Ако ни остане време, докато чакаме нощният автобус за Куско, ще можем да се разходим и разгледаме крайбрежната ивица или центъра на Лима. Лима е огромен град - четвъртият по големина в цяла Америка. Половин ден няма да ни бъде достатъчен, за да разглеждаме всичко интересно, но преди полета за София на прибиране, ще имаме нощувка в града и ще можем да обиколим почти всички забележителности. Нощно пътуване до Куско.\n3 ден: Куско (3400 м)\nРано сутринта ще пристигнем в Куско. Тъй като ще бъдем уморени от дългото пътуване първо ще се настаним в хотел Tierra Viva Cusco Saphi и ще си починем добре. През останалата част от деня ще направим една обиколка на столицата на инките и ще разгледаме някои от най-интересните й забележителности. Ето един цитат от книгата на Веселин Паунов "Листата от кока не са дрога", което дава една много добра предства за Куско и неговите най-интересни места.\n4 ден: Мачу Пикчу (2430 м)\nРано сутринта (около 6 часа) ще отпътуваме с първото влакче за Мачу Пикчу. Достъпът до района е възможен само по два начина - с влак или пеша по Пътеката на инките, но за да минем по нея ни необходим поне 4-дневен трекинг. Пътуването с влакчето също не е много бързо и в едната посока ще ни отнеме около 3 часа и половина, тъй като се намира на 112 км от Куско. След като пристигнем в градчето, което също се нарича Мачу Пикчу, ние ще продължим пеша и за около час и половина ще достигнем археологическия обект.\nВ района на Мачу Пикчо ще бъдем около 3/4 часа, след което ще трябва да хванем последния влак за Куска. В Куско ще се приберем късно вечерта (към 21 часа) и ще пренощуваме в същият хотел.\n5 ден: Пуно (3850 м)\n6 ден: Островите Урос и Taquile (3900 м)\nПрез този ден ви очаква една целодневна екскурзия с лодка до плаващите острови Урос и до Taquile, които се намират в перуанската част на езерото. Тръгването е в 7 часа сутринта. През 2005 Такуиле е признат за част от "Нематериално наследство на човечеството" благодарение на текстилното изкуство, с което се слави местното кечуанско население.\nПрез този ден вашият водач няма да участва в приключението, тъй като ще трябва да се погрижи за издаването на боливийски визи, които ще ни бъдат необходими за следващият ден, който ще прекараме в Боливия.\n7 ден: Островът на слънцето (3900 м)\nДнес ще хванем първият автобус за Копакабана, за да имаме време да разгледаме остров Исла дел Сол (Островът на слънцето), който се намира в боливийската част на Титикака и където се намират руините на древния град на инките Чинкана, известен със своя Лабиринт и Скалата на пумата.\nДруга забележителност, която е задължителна за разглеждане е древният прединкски град Тиуанако, който също се намира в Боливия, на около 200 км от Пуно и на 72 километра от Ла Пас. За него не е ясно дали ще ни стигне времето, но ще се опитаме да го включим в програмата.\nПървите заселници в този град са от 1500 г. пр. н. е. Една от забележителностите тук е пирамидата Акапана. Нейната основа е изработена от перфектно изрязани и идеално пасващи каменни блокове. Трябва да бъдат видени също така Вратата на Слънцето, Ponce Stela и полуподземният храм. Днес Тиуанако е включен в Списъка на световното културно и природно наследство на ЮНЕСКО.\nНощувка в Копакабана.\n8 ден: Арекипа (2380 м)\nПрез този ден ще се върнем до Пуно и след това ще се прехвърлим на автобус за Арекипа. След като се настаним в хотела ще излезем на разходка из града.\n9 ден: Каньона Колка\nКаньона се намира на 160 км от Арекипа и екскурзията, която ще направим ще ни отнеме целият ден. За да успеем да се справим с програмата ще се наложи да тръгнем в 2 часа сутринта от Арекипа и ще се приберем в града чак привечер.\nТук могат да се видят уникални животински видове, но зашеметяващата природна аткракция е полетът на кондорите. "Кръстът на кондора" е местност, където топлите въздушни течения събират рано сутрин огромните птици, чийто размах на крилете достига внушителните 3 метра.\nВечерта в 22 часа ще хванем нощният автобус за Наска.\n10 ден: Наска\nВ Наска ще пристиганем към 6 часа сутринта. След кратка почивка в хотела и закуска ще се отправим към малкото летище до едноименното градче. Тук ще се качим на малък частен самолет, с който ще полетим над пустинното плато Наска, за да разгледаме неговите загадъчни рисунки.\nНощувка в Наска.\nДнес ще отпътуване за Лима.\n12-13 ден: София\n6 - 18 Jul 2019 Д. Колешев 3360 лв.\n( Крайния срок за записване е до 7 Apr 2019 година )\n4.85 / 5 stars from 21 users.


Обувки Merrell | sportisimo.bg\nПокажи 61 продукта\nПодреди и филтрирай (61 продукта)\nТуристическите обувки Merrell MOAB SPEED са леки и ще ти помогнат да постигнеш ...\nНаслади се на зимата с елегантния модел Merrell Icepack ICEPACK GUIDE BUCKLE PLR WP с ...\n229,90 лв.(30%) 159,90 лв.\nМъжките зимни обувки Merrell THERMO CHILL 6 SHELL WP са идеални за зимни разходки. ...\nМъжките високи обувки Merrell ALL OUT BLAZE FUSION NORTH са допълнени с лека ...\nУдобните високи обувки Merrell ANNEX TRAK V MID WP са идеални за разходки или ...\nДамските туристическите обувки Merrell MOAB SPEED са леки и ще ти помогнат да бъдеш ...\nНе можеш да дочакаш снега? Тогава най-добре се подготви за него подобаващо с ...\nОбувките го глезена Merrell ANVIK PACE MID WP са идеалния избор за разходки из ...\nМинималистичните дамски обувки Merrell VAPOR GLOVE 4 W предлагат отлично ...\nМъжките зимни обувки Merrell CHAMELEON THERMO 6 W/P са изработени във висока форма. ...\nДамските туристически сандали Merrell ALL OUT BLAZE SIEVE W предлагат всички удобства ...\nНетърпеливи ли сте вече за белите зимни полета? За този период са предложени ...\nС издръжливият модел Merrell HAVOC LTR ще преодолееш всеки планински терен. ...\nМъжките обувки Merrell ALLOUT BLAZE FUSION NORTH са перфектният избор за пътя до ...


Размисли, а може би и страсти - zefpet\nПреди четири години се регистрирах в този сайт, когато той беше истински оазис на поезията. Говоря за поезията, без да пренебрегвам качествата на публикуваната проза, защото и името на сайта е „Стихове БГ”, а и защото публикуваната проза беше доста по-малко.\nКато всеки новопристигнал, започнах да публикувам по пет стихотворения на ден, сякаш исках да кажа на останалите: „Хей, вижте ме, аз също мога да пиша стихове!” Един достоен човек ми написа кратко лично съобщение, което не мога сега да цитирам. Съвсем кротко и с приятелско чувство, той ме посъветва да не използвам правото си на повече от една публикация на ден. Това карало останалите да си мислят, че съм или графоман, или самовлюбен глупак (последното не го е казвал той, но аз си го помислих). Послушах го и намалих темпото. По-късно, след около месец-два, когато разбрах, че качеството на моите стихове не е такова, каквото исках, изтрих доста от тях. Някои преработих и публикувах отново, а други си останаха само като спомен за отминалите безвъзвратно младежки години.\nТози човек го познавате мнозина – Валентин Добрев – Шкафчето! Не само заради приятелския съвет и протегнатата ръка, Вальо и до днес е мой скъп Приятел!\nУчих се от всички творци в сайта, но има един, когото и сега с уважение наричам „Учителю!” Да, това е Димитър Станчев – stormbringer. От него научих много за поезията като изкуство.\nЗащо разказвам всичко това ли? Кой ли се интересува от тези неща?\nРазказвам го, защото обичам този сайт. В него се случи истинската ми „среща” с Поезията. Тук се запознах с творчеството на много стойностни творци. Няма да изброявам имена и никове, защото ще пропусна някого. Ще си позволя да цитирам имената само на още двама, които са истински корифеи на това изкуство – Валери Станков и Валентин Чернев.\nПо една или друга причина много автори се оттеглиха от сайта. Не мога да коментирам причините, защото при всеки е различна, а и не съм питал никого от тях. Едни са в творческа „почивка”, необходима за презареждане, на други, вероятно, не са им достатъчни аплодисментите тук, трети таят някаква обида, четвърти са потърсили поле за изява пред по-широка аудитория и т.н.\nСигурен съм, че има отлив и от другите литературни сайтове. Причината, несъмнено, е възможността да се публикува в социалните мрежи и предимно във „Фейсбук”. Но не това е причината да напиша това.\nПрез последните две години и аз правех различни по време и трайност паузи. Причините са също различни. Последната ми пауза е най-дълга – почти пет месеца. Необходимото ми време за презареждане, предизвикателството да направя първите си по-сериозни опити в прозата и не напоследно място – необходимостта от самообразование в сложната материя, също не са най-важните причини за дългото ми мълчание. Причината не е и в събирането на част от авторите в групи. Неотменно право на всеки е да дружи с хора, които са му близки по светоусещане, по взаимна симпатия (да не я бъркаме с любовта), както и по близост в идеите в творчеството.\n1. „Великите” творци.\nЗатрупването на сайта с творби от няколко автора – по 10-20 бр. на ден. Добре, че сега максималният брой е снижен до 10. Това ми пречеше да се ориентирам и да намеря стиховете на автори, които обичам да чета. В началото четях всички наред, но когато разбера, че творбите на някой автор не ми доставят удоволствие, го прескачам. Мисля, че това е нормално и го правят всички. Четях всеки новопоявил се автор, за да не пропусна нещо интересно. Сега, в този претрупан от няколко човека сайт, ми е трудно да се ориентирам. Те са вездесъщи и натрапчиво ме карат непременно да видя тях и само тях. Когато сайтът е затрупан от един или двама в един и същи ден, помислете какво виждат непредубедените външни читатели, които идват да почетат поезия, за да отморят.\nОбожавам стихотворенията на Вапцаров, но не мога да чета всеки ден по 20 негови творби! Разбирате за какво иде реч, нали?\nНе зная дали е редно, но искам да отправя един апел:\nКолеги, бъдете ВИП, за да можем макар и по най-скромния начин да подпомогнем поддържането на оазиса „Стихове БГ”, но не се възползвайте от правото си на публикуване на 10 творби на ден! Тормозите останалите. Направете си собствени страници в социалните мрежи и там публикувайте на воля!\nНяколко човека не пропускат „да се разпишат” с коментар под всяка новопубликувана творба. Коментарите са обикновено едни и същи и предимно ласкателни. За мене е обидно да прочета коментар от един и същи човек в стил „Великолепно!” под творба на Маестро Валентин Чернев и под творба от друг автор, която е меко казано бездарна. Да, така се печелят читатели, гласове и коментари. Но с коментари, извикани на принципа „Аз на тебе, ти на мене” се самозалъгваме за качествата на собствените си творби.\nДа, всички сме суетни, но и суетата трябва да има някакви граници. Именно заради тази суета истинските майстори на перото са по-малко четени, защото не отвръщат „подобаващо” на ласкателствата. А клакьорите събират около себе си други такива, с надеждата да бъдат „потупани по рамото”, а защо не и възхвалени като велики.\nТова е обидно, не мислите ли?\nДа, точно порнографията, маскирана като еротика. Тънка е границата между двете, но за творците, които претендират, че имат чувствителни души, не би трябвало да представлява трудност да ги разграничат. Хайде заедно да си дадем сметка дали е еротика или порнография откровеното описание на полов акт в асансьор, показването на гърди по скайпа (макар разказът да да поставя акцент върху други отношения) и търсенето на „дупка между краката”(мимоходом споменато в разказ със съвсем други откровения в него).\nЗа мене е обидно, че част от тези „еротични” творби са написани от уважавани от мене прекрасни поети! Много е обидно!\nНе ви ли прави впечатление, че порнографията е най-коментирана и гласувана, а творбите на Маестро Чернев са с по 40-50 прочита и 20-на гласа? Още ли се чудите, че и той иска да се оттегли от сайта, както беше написал в един свой коментар? Примери и с други поети мога да посоча, но необходимо ли е?\nНе хвърляйте кал в чистото изворче, наречено „Стихове БГ”, защото така то ще пресъхне и оазисът ще изчезне!\nС уважение към вас и с благодарност към екипа на оазиса „Стихове БГ”:\nИлко Карайчев – zefpet\nпубликувана на: 2013-01-31\nточки: 65 (виж далите точки)\nкоментари: 49 (виж коментарите)\nпрепоръчано от: 33 (виж препоръчалите)


4 млрд. лева за заплати, давани на тъмно\nСофия, България 12 Ноем. 2008, 18:45 363 прочита 0 коментара\n4 млрд. лева годишно са заплатите, получавани на тъмно или в пликче. Това сочат данните от социологическо проучване на агенция „Медиана”.\nПри 28% от анкетираните има разминаване при декларираните доходи и реално получаваното възнаграждение. Тези 28% формират 3,6 млрд. лева от заплатите "в пликче". 13% пък са вън от всякакви трудови правоотношения, което формира 400 млн. лева или 4 милиарда лева за година.\n„Главна инспекция по труда” е извършила 11 720 проверки, констатирани са над 61 000 нарушения, като свързаните с трудовите правоотношения са 19 018 – 31% от общия брой нарушения. С най-висок дял са нарушенията на нормите, регламентиращи заплащането на труда – 21,3%, на работното време, почивките и отпуските – 12,2%, и на реда за сключване и регистрация на трудовите договори – 3,2%. Съставени са 3426 акта за установяване на административно нарушение.\nСоциалният министър Емилия Масларова посочи, че както сред работодателите, така и сред работниците, преобладават предпочитанията осигуровките да не се внасят върху пълната заплата. Нерегламентираното заплащане на труда и контрола върху спазването на разпоредбите по трудовите възнаграждения също са предмет на засилен интерес. Според данни от блога на социалното министерство, 75 на сто от хората, на които някога се е случвало да работят извънредно, са го правили без да им се заплаща. /БЛИЦ


Нощни страхове ~ Психолози БГ\nЕквивалент на кошмара при детето, който може да настъпи в началото на нощта. Нощните страхове се появяват по време на бавния сън (IV стадий) и никога по време на парадоксалния сън. Субектът внезапно започва да вика, плаче, жестикулира, изглежда обзет от паника. Не разпознава хората, които го заобикалят, и не реагира на техните увещания, поради което е трудно да бъде успокоен. Това състояние може да продължи от няколко минути до един час. Най-често детето заспива отново; сутринта, при събуждането си то не си спомня нищо от събитията през нощта. Нощният страх, който се среща често между 2 и 6 години, засяга от 1 до 3% от децата. Той обикновено е последица от някакво травмиращо преживяване или от вътрешнопсихични конфликти, свързани с психо-сексуалното развитие (агресивни и едипови чувства). Изчезва почти винаги спонтанно. Психотерапията може да бъде полезна, но трябва да се препоръча на родителите да не безпокоят детето с глупави заплахи и да не го вземат да спи в леглото им.


Туморен маркер на простата, само за 12 лв. от МДЛ Д-р Тошкина, гр. Бургас\nPSA - туморен маркер на простата, от...\nPSA - туморен маркер на простата, от МЛ "Д-р Тошкина" гр. Бургас само за 12 лв.\nот 17.02.2019 до 19.05.2019\nТова е протеин произвеждан от простатната жлеза при мъжете. Повишените нива могат да свидетелстват за увеличена простата, възпаление или за рак на простатата.\nНивата на PSA могат също да се използват за контролиране на ефикасността на терапевтичните режими върху състоянието на вашата простата. Повишените нива на PSA може да не са сигнал за рак на простатата, а ракът на простатата може не винаги се съпровожда от експресия на PSA.\nВаучерът е на стойност 2.40 лв, на място се доплащат 9.60 лв\nВаучерът включва: Изследване на туморен маркер PSA, с включена такса пробовземане


Децата нямат място в риалити формати - Фактор Нюз Децата нямат място в риалити формати\nДецата нямат място в риалити формати\nВеселина Божилова - 23 Февруари 2010\nПравата на едно дете трябва да се съблюдават стриктно, защото то не е в състояние само да се защити. Това трябва да прави обществото\nПо комшийски доверително ни убеждават да се явим на кастинг за новия Биг брадър. Той ще е” семеен”, ще гледаме живота на цели семейства. Фокусът върху фамилните отношения се наложил след безспорния успех на турските сериали у нас. Както знаем, там се проследява живота на цели фамилии- от баби и дядовци до внуци. Рейтингът е зашеметяващ. Присъствието на турските сериали също е зашеметяващо. Новините за България на турски език сеят възмущение и протести срещу националистически настроеното население. Обаче готови пакети от турски ценности се възприемат добре. Както отбелязах- с рекорден рейтинг. Изобщо отбелязвам това само мимоходом, няма начин да не се натрапи като впечатление.\nИли националистите не гледат други телевизии освен БНТ и то само около 4 часа следобед, когато се излъчват новините на турски език, или не знам.\nДумата ми обаче е за децата, които отново ще станат герои на риалитита.\nЕксперимент с постоянно излъчване от реално семейство е правен преди повече от 20 години в Америка. Биг брадърът приковал вниманието на хората, избраното семейство било задружно и многолюдно. След около три месеца нон-стоп надничане в живота им, всичко отишло по дяволите. Нито били задружни, нито изобщо останали заедно.\nТова също между другото, думата ми е за децата.\nДосега сме гледали какви ли не деца – деца –жертви, деца- престъпници, болни деца, здрави деца, поставени в необичайна обстановка. Честно казано, гледали сме толкова много злоупотреби с деца, че ми се иска просто да споделя какво правят медиите в други страни.\nПреди няколко години две 14 годишни момичета в Пловдив удушиха съученичката си. Случаят Маги. И двете момичета бяха показани веднага, всичко за тях беше написано, едната вече изтърпя наказанието си и излезе, предстои и другата. Ние знаем всичко за тях. Сигурно си мислите, че така трябва, защото престъплението е ужасно. Защо обаче в Англия, например, постъпиха по друг начин ?\nВ началото на 90-те там две седемгодишни момчета убиха едно две годишно момченце. Жестоко, както само деца могат да го направят. Имах шанса да проследя по телевизията процеса срещу тях, той бе излъчван всяка вечер по телевизиите на Острова в продължение на близо два месеца. През цялото това време до произнасянето на присъдата децата бяха анонимни. Техни снимки не се показваха. Освен родното им място- Ливърпул, нищо друго не се съобщаваше нито за тях, нито за семействата им. Обсъждаше се престъплението.\nКогато присъдата бе произнесена, имаше специално дело, на което да се реши дали да се съобщят имената им или не. Решиха да ги съобщят. Това стана, след като те вече бяха настанени в специално заведение за изтърпяване на присъдите. Къде точно, не стана ясно. Впрочем и тези момчета, както и пловдивските момичета, излязоха вече на свобода. Със сменени имена, на друго място. Британското правосъдие не се слави с излишна мекота, по времето на Дейвид Копърфийлд са бесели деца за един откраднат хляб. Жълтите им издания пък са флагманите на този тип журналистика. Железен код за отразяване на деца има ББС, те обаче нямат. И въпреки това и те си замълчаха за двамата невръстни престъпници до официалното разрешение да се съобщят имената им...\nИ това се случва, когато става дума за деца, извършили престъпление. Когато децата са жертва на престъпление, правилата са още по- строги. Абсурд е да покажеш на екран например изнасилено дете. Не съд, не орган, самата публика ще те осъди.\nСпомням си преди години един случай на изнасилване на дете в Пловдив, момиченце на 5-6 години. Млад колега ми се обади, за да ми се похвали, че единствен той е успял да го снима в лице и това ще бъде топ новината на емисията довечера. Става дума за централна национална телевизия. В първия момент дори не повярвах на ушите си. „ Ти чувал ли си за етика”, го попитах. „Не”, беше чистосърдечният отговор. Оказа се, че не само той, и голямата национална телевизия също не беше чувала. Наистина вечерта в 7 това дете „ цъфна” в новините на първа позиция.\nНямам спомен някой от оторизираните да бранят правата на детето институции да е реагирал по какъвто и да е начин. Мълчание. На фона на това мълчание и Карбовски показа не едно и две изнасилени деца, които с пълни подробности разказаха какво им се е случило. Това не е редно. Това е подсъдно в други страни. Това е отвратително и жестоко по отношение на едно дете. Такова беше и показването на деца в „Цената на истината”, сега, по всичко личи, предстои нов етап от експлоатацията на деца на екрана.\nПравата на едно дете трябва да се съблюдават стриктно, защото то не е в състояние само да се защити. Това трябва да прави обществото. Това е постулатът на всички закони за правата на детето, които ги има и у нас, обаче кой ли ги спазва...\n"Никое дете не трябва да бъде подлагано на произволна или незаконна намеса в неговия личен живот, семейство, дом или кореспонденция, нито на незаконно посегателство срещу неговата чест и репутация. Детето има право на закрила от закона против такава намеса или посегателство." Чл. 16, Конвенция на ООН за правата на детето Конвенцията е ратифицирана от Великото Народно събрание на Република България на 7 април 1991 година и става неразделен акт от вътрешното законодателство на страната. "\n130 граждански организации в момента протестират срещу въвличането на деца в новия семеен риалити формат на Биг Брадър. Към 1400 души до тоя момент вече са се подписали под петицията срещу тези намерения.\nЧетете още на ЗонаBG.info


тяло | Блог | DocTiming\nВсички статии / тяло\nНамерени са 23 статии в "тяло"\nСимптоми, които алармират, че вашето тяло е прекалено "кисело"\nЛошите хранителни навици са най-честата причина за киселинност, неправилното дъвчене на храната и не адекватния прием на вода също. Яденето на нездравословна храна и пикантни храни може да бъде причина за киселинност. Твърде бързото ядене и лошо настроение също предизвикват киселинност. Пушенето и употребата на алкохол са друи чести причини.\nАко искате да се предпазите от всички опасни болести и същевременно с това да изглеждате ослепително, трябва да започнете да приемате спирулина. С право я считат за една от най-полезните суперхрани, които могат да се намерят на нашата планета.\nДали захарта подхранва раковите клетки?\nТези дни захарта се крие навсякъде. От търговски плодови сокове, газирани напитки, енергийни напитки, до сладкиши, торти и преработени храни.\nЖивотът е много натоварен и повечето от нас понякога са твърде заети, за да си изградят навици, които да пазят здравето на тялото. Правилното хранене, редовното упражняване и достатъчното количество сън не отнемат толкова много от времето ни, колкото си мислим. Добрата новина е, обаче, че има няколко прости и лесни неща за вършене, които да ни запазят здрави.\nКокосовата вода се съдържа в младия зелен кокосов орех. Мнозина считат тази вода за жива. Тя е изключителен източник на електролити, затова и се смята за страхотна енергийна и възстановяваща напитка след физическо натоварване. Случайно или не, кокосова вода е предпочитана напитка дори от съвременните поп и рок звезди, които залагат на здравословния начин на живот.\nКак да се потите по-малко в горещините\nПотта е начинът, по който телата ни се охлаждат. Когато е горещо, се потим повече, тъй като кожата ни отговаря на нарастващата топлина и активира механизма на активно охлаждане. Отчасти начинът, по който се потим зависи от гените ни. Гените не са присъда. Хората могат да развият нещо, без да имат вродени гени за него. Същото се отнася и за потните жлези.\n55 360 пациента използват Doctiming.bg, за да намерят най-добрия специалист измежду нашите 18 282 лекари и 11 875 клиники, поместени на сайта. За 2 746 дни, те споделиха 3 639 оценки и коментари за различни специалисти и станаха фенове на 242 лекари и клиники. А в нашите 2 743 авторски статии, те редовно намират полезни съвети за здравословен живот.